ai4bharat/Pralekha huggingface dataset:
பாதுகாப்பு அமைச்சகம்
உள்நாட்டிலேயே தயாரிக்கப்பட்ட போர் விமானத்தை இயக்கும் அதிநவீன கருவியின் சோதனை வெற்றி
உள்நாட்டிலேயே தயாரிக்கப்பட்ட போர் விமானத்தை இயக்கும் அதிநவீன கருவி, தேஜஸ் இலகுரக போர் விமானத்தில் வெற்றிகரமாக சோதனை செய்யப்பட்டது. இந்த சோதனை முயற்சி பெங்களூருவில் மார்ச் 14, 2023 அன்று மேற்கொள்ளப்பட்டது. அதிநவீன கருவியைப் பாதுகாப்பு ஆராய்ச்சி மற்றும் மேம்பாட்டு நிறுவனமான டி.ஆர்.டி.ஓ -வின் கீழ் சென்னையில் இயங்கும் போர் ஊர்திகள் ஆராய்ச்சி மற்றும் மேம்பாட்டு நிறுவனம்  தயாரித்துள்ளது.
விமான இயக்கத்தில் முக்கிய அங்கம் வகிக்கும் இந்தக் கருவி, எதிர்கால போர் விமானங்களின் தேவைகளைப் பூர்த்தி செய்யும். இந்த சோதனையின் மூலம், நவீன அதிவேக ரோட்டார் தொழில்நுட்பத்தைக் கொண்டுள்ள ஒரு சில நாடுகளின் வரிசையில் இந்தியாவும் இணைந்துள்ளது. இந்த இயக்கக் கருவியின் தொழில்நுட்ப உரிமம் கோயம்பத்தூரில் உள்ள லட்சுமி டெக்னாலஜி அண்ட் இன்ஜினியரிங் நிறுவனத்திற்கும், மும்பையில் உள்ள கோத்ரேஜ் அண்ட் பாய்ஸ் நிறுவனத்திற்கும் மாற்றம் செய்யப்பட்டுள்ளது.
இந்த சாதனைக்கு வித்திட்ட டி.ஆர்.டி.ஓ, பொதுத்துறை நிறுவனங்கள் மற்றும் தொழில்துறைக்கு பாராட்டு தெரிவித்த மத்திய பாதுகாப்பு அமைச்சர் திரு ராஜ்நாத் சிங், தற்சார்பு இந்தியாவை நோக்கிய மிக முக்கிய முன்முயற்சி இது, என்று குறிப்பிட்டார்.
-----
((Visitor Counter : 82
பிரதமர் அலுவலகம்
மக்களுக்கு பிரதமரின் சாத் பண்டிகை வாழ்த்துகள்
சாத் பண்டிகையை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்துகளை தெரிவித்துள்ளார்.
சூரிய பகவானின் மகிழ்ச்சி, வளம் மற்றும் சக்தியை இந்த பண்டிகை அனைவருக்கும் வழங்கட்டும் என்று தனது டிவிட்டர் பதிவில் பிரதமர் குறிப்பிட்டுள்ளார்.
குடியரசுத் துணைத் தலைவர் செயலகம்
புகழ்பெற்ற நடிகர் திரு திலீப் குமார் மறைவுக்கு குடியரசு துணைத் தலைவர் இரங்கல்
புகழ்பெற்ற நடிகர் திரு திலீப் குமார் மறைவுக்கு குடியரசு துணைத் தலைவர் திரு எம். வெங்கையா நாயுடு தனது ஆழ்ந்த இரங்கலை தெரிவித்துள்ளார்.
இது குறித்து குடியரசு துணைத் தலைவர் கூறுகையில், திரு திலீப் குமார் மரணம் சினிமா உலகில் ஈடுசெய்ய முடியாத வெற்றிடத்தை ஏற்படுத்திவிட்டது என்றார்.
விதிவிலக்கான நடிகரின் பன்முக திறனை நினைவுக் கூர்ந்த திரு வெங்கையா நாயுடு, ‘‘சோக கதாபாத்திரங்களின் மன்னர் என அழைக்கப்பட்டாலும், இந்த பிரபல நடிகர் பன்முக திறன்களை வெளிப்படுத்தும் நடிகர்களில் ஒருவராக திகழ்ந்தார். சமூக நாடகங்கள் முதல் காதல் கதாநாயகன் வரை பல கதாபாத்திரங்களில் சமமாக நடித்தார் ’’ என்று கூறியுள்ளார்.
உலக சினிமாவுக்கு திரு திலீப் குமாரின் பங்களிப்பை குறிப்பிட்ட திரு வெங்கையா நாயுடு, ‘‘ நடிப்பின் மாறுபட்ட திறன்களை புரிந்துகொள்வதில் அவரது அளவற்ற பங்களிப்பை, இந்தி சினிமாவில் மிகச் சிறந்த நடிகர்கள் சிலர் ஒப்புக்கொள்கிறார்கள்’’ என குறிப்பிட்டார்.
திரு திலீப் குமாரின் சிறப்பான கதாபாத்திரங்களை நினைவுக் கூர்ந்த குடியரசு துணைத் தலைவர், ‘‘அமர், நயா தார், கங்கா ஜும்னா, மதுமதி, ராம் அவுர் ஷ்யாம் போன்ற திரைப்படங்களில் அவரது கதாபாத்திரங்களில் சில நினைவில் நிற்கின்றன’’ என்றார். ‘‘ இந்த இயற்கையான நடிகர், தனித்துவமான நடிகனாக பார்க்கப்பட்டார் மற்றும் இந்திய சினிமாவில் நடிப்பு முறையை கொண்டு வந்த பெருமைக்குரியவர்’’ எனவும் குடியரசு துணைத் தலைவர் கூறினார்.
திரு திலீப் குமாரின் குடும்ப உறுப்பினர்களுக்கும் மற்றும் இந்தியா மற்றும் வெளிநாடுகளில் உள்ள அவரது ரசிகர் பெருமக்களுக்கும் குடியரசு துணைத் தலைவர் தனது இரங்கல்களை தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733331
பாதுகாப்பு அமைச்சகம்
ஸ்வீடன் நாட்டின் ஸ்டாக்ஹோம் துறைமுகத்தைச் சென்றடைந்தது ஐஎன்எஸ் தபார்
நட்பு நாடுகளுடனான ராணுவ ஒத்துழைப்பை மேம்படுத்தும் வகையில் ஐஎன்எஸ் தபார் கப்பல், ஜூலை 30-ஆம் தேதி ஸ்டாக்ஹோம் துறைமுகத்தைச் சென்றடைந்தது. சுமார் இரண்டு தசாப்தங்களில் இந்திய கடற்படைக் கப்பல் ஸ்டாக்ஹோம் செல்வது இதுவே முதல் முறையாகும். ஸ்வீடன் கடற்படையின் துணைத் தலைவர் பிரிகேடியர் ஜெனரல் பெடெர் ஓல்சோன், ஸ்வீடனில் உள்ள இந்திய தூதரகத்தின் பாதுகாப்பு அலுவலர் கேப்டன் பங்கஜ் மிட்டல் ஆகியோர் ஐஎன்எஸ் தபார் கப்பலுக்கு உற்சாக வரவேற்பளித்தனர்.
கப்பலுக்கு வந்த ஸ்வீடன் கடற்படையின் துணைத் தலைவருக்கு அணிவகுப்பு மரியாதை அளிக்கப்பட்டது. கப்பலின் முக்கிய இயக்கங்கள் குறித்து அவருக்கு எடுத்துரைக்கப்பட்டது. தபார் கப்பலின் வரவினால், இந்தியா மற்றும் ஸ்வீடன் நாடுகளின் கடற்படைகளுக்கு இடையேயான நீண்டகால உறவு வலுவடையும் என்று அவர் தெரிவித்தார்.
ஐஎன்எஸ் தபார் கப்பலின் கமாண்டிங் அதிகாரி கேப்டன் மகேஷ் மங்கிபுடி, ஸ்வீடன் மற்றும் லாட்வியாவிற்கான இந்திய தூதர் திரு தன்மயா லாலை சந்தித்துப் பேசினார். ஜூலை 31-ஆம் தேதி தபார் கப்பலுக்கு வருகை தந்த இந்திய தூதர், பல்வேறு துறைமுகங்களுக்கு பயணம் மேற்கொள்வதன் வாயிலாக நாட்டின் கடல்சார் பாதுகாப்பை உறுதிப்படுத்தி, சர்வதேச உறவுகளின் மேலாண்மையைப் பாதுகாக்கும் நடவடிக்கைகளைப் பாராட்டினார்.
ஸ்டாக்ஹோம் நாட்டின் ராணுவத் தலைவர் கர்னல் தாமஸ் கார்ல்சனையும் கமாண்டிங் அதிகாரி சந்தித்துப் பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1741232
பிரதமர் அலுவலகம்
கொரோனாவைரஸ் தடுப்பு முன்னேற்பாடுகள் குறித்து பிரதமர் ஆய்வு
புதிய வகை கொரோனா வைரசான கொவிட்-19 பரவுவதைத் தடுப்பதற்காக மேற்கொள்ளப்பட்டுள்ள முன்னேற்பாடுகளை பிரதமர் திரு.நரேந்திர மோடி ஆய்வு செய்தார்.
“புதிய வகை கொரோனா வைரசான கொவிட்-19 பரவுவதைத் தடுப்பதற்கான முன்னேற்பாடுகளை விரிவாக ஆய்வு செய்தேன். இந்தியாவிற்கு வரும் பயணிகளுக்கு மருத்துவ பரிசோதனை செய்வது முதல், தேவையான மருத்துவ உதவிகளை வழங்குவது வரை, பல்வேறு அமைச்சகங்கள் & மாநில அரசுகள் ஒருங்கிணைந்து பணியாற்றுகின்றன.
அச்சப்படுவதற்கு எதுவும் இல்லை. நாம் ஒருங்கிணைந்து பணியாற்றி, தற்காப்பை உறுதி செய்வதற்கான சிறிய அளவிலான முக்கிய நடவடிக்கைகளையாவது மேற்கொள்ள வேண்டும்” என்று பிரதமர் தெரிவித்துள்ளார்.
|
|
புதிய வகை கொரோனா வைரசான கொவிட்-19 பரவுவதைத் தடுப்பதற்கான முன்னேற்பாடுகளை விரிவாக ஆய்வு செய்தேன். இந்தியாவிற்கு வரும் பயணிகளுக்கு மருத்துவ பரிசோதனை செய்வது முதல், தேவையான மருத்துவ உதவிகளை வழங்குவது வரை, பல்வேறு அமைச்சகங்கள் & மாநில அரசுகள் ஒருங்கிணைந்து பணியாற்றுகின்றன. @narendramodi மார்ச் 3, 2020
|
|
அச்சப்படுவதற்கு எதுவும் இல்லை. நாம் ஒருங்கிணைந்து பணியாற்றி, தற்காப்பை உறுதி செய்வதற்கான சிறிய அளவிலான முக்கிய நடவடிக்கைகளையாவது மேற்கொள்ள வேண்டும். @narendramodi மார்ச் 3, 2020
பழங்குடியினர் நலத்துறை அமைச்சகம்
எதிர்ப்பு சக்தியை அதிகரிக்கும் இயற்கை பொருட்கள் : டிரைப்ஸ் இந்தியா அறிமுகம்
பல லட்சக்கணக்கான பழங்குடி தொழில்முனைவோர் பெரிய சந்தைகளை சென்றடைய உதவும் அதே வேளையில், டிரைப்ஸ் இந்தியா நிறுவனம், பழங்குடியினர் பொருட்களை, குறிப்பாக இயற்கையான, வனத்தில் கிடைக்கும், பசுமையான 46 பொருட்களை இந்த வாரம் புதிதாகச் சேர்த்துள்ளது.
கடந்த ஒரு மாதத்தில் எதிர்ப்பு சக்தியை அதிகரிக்கும், வன பசுமை மற்றும் இயற்கை பொருட்களையும், பழங்குடி கலை மற்றும் கைவினைப் பொருட்களையும் டிரைப்ஸ் இந்தியா அறிமுகப்படுத்தியுள்ளது.
இது குறித்துப் பேசிய இந்திய பழங்குடியினர் கூட்டுறவு விற்பனை வளர்ச்சிக் கூட்டமைப்பின்  நிர்வாக இயக்குநர் திரு பிரவிர் கிருஷ்ணா, பழங்குடி மக்களின் வாழ்வை மாற்றியமைக்கவும், அவர்களது வாழ்க்கை முறையை மேம்படுத்தவும் டிரைப்ஸ் இந்தியா முயற்சிகளை மேற்கொண்டு வருவதாகத் தெரிவித்தார். உள்ளூர் பொருட்களை ஊக்குவிப்பதை தாரக மந்திரமாகக் கொண்டு டிரைஃபெட் செயல்படுவதாக அவர் கூறினார்.
தேங்காய், எள், பாதாம், கடலை மாவு, வெண்ணையில் தயாரிக்கப்பட்ட சத்தான, சுவையான குக்கீஸ், தமிழகத்தின் மலையாளி பழங்குடியினரின் இயற்கை கம்பு, குதிரைவாலி, சிறுதானிய பிஸ்கட், சிறுதானிய அரிசி வகைகள், மஞ்சள் தூள், மூலிகை சோப் உள்ளிட்ட பொருட்கள் இன்று புதிதாக அறிமுகப்படுத்தப்பட்டுள்ளன.
இந்தப் பொருட்கள் அனைத்தும் நாட்டில் உள்ள 125 டிரைப்ஸ் இந்தியா மையங்களிலும், டிரைப்ஸ் இந்தியா நடமாடும் கடைகளிலும், tribesindia.com என்ற மின் வணிக தளத்திலும், இதர மின் வணிக தளங்களிலும் கிடைக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1678845
------
(Visitor Counter : 140
நிதி அமைச்சகம்
மூன்றாவது உள்கட்டமைப்பு பணிக்குழு கூட்டம் ரிஷிகேஷில் 2023, ஜூன் 26 முதல் 28 வரை நடைபெறவுள்ளது
ஜி20 இந்தியத் தலைமைத்துவத்தின் கீழ் மூன்றாவது ஜி20 உள்கட்டமைப்பு பணிக்குழுக் கூட்டம் 2023 ஜூன் 26 முதல் 28 வரை உத்தராகண்ட் மாநிலம் ரிஷிகேஷில் நடைபெறவுள்ளது. ஜி20 இந்தியத் தலைமைத்துவத்தின் கீழ் 2023 உள்கட்டமைப்பு நிகழ்ச்சிநிரல் மீது கூடுதலாக விவாதங்களை மேற்கொள்வதற்கும், மார்ச் 2023-ல் விசாகப்பட்டினத்தில் நடைபெற்ற இரண்டாவது பணிக்குழுக் கூட்டத்தின் விவாதங்களைத் தொடர்வதற்கும் ஜி 20 உறுப்பு நாடுகள், விருந்தினர் நாடுகள் மற்றும் சர்வதேச அமைப்புகளைச் சேர்ந்த மொத்தம் 63 பிரதிநிதிகள் இக்கூட்டத்தில் பங்கேற்பார்கள்.
உள்கட்டமைப்பை ஒரு சொத்தாக மேம்படுத்துதல், தரமான உள்கட்டமைப்பு முதலீட்டை ஊக்குவித்தல், உள்கட்டமைப்பு முதலீட்டிற்கான நிதி ஆதாரங்களைத் திரட்ட புதுமையான முறைகளைக் கண்டறிதல் உள்பட உள்கட்டமைப்பு முதலீட்டின் பல்வேறு அம்சங்களை ஜி20 உள்கட்டமைப்பு பணிக்குழு முன்வைத்துள்ளது. உள்கட்டமைப்பு பணிக்குழுவின் முடிவுகள் ஜி20 நிதிநிலை முன்னுரிமைகளுக்கு ஊக்கமளிக்கும்; உள்கட்டமைப்பு மேம்பாட்டை ஊக்குவிக்கும்.
மூன்றாவது உள்கட்டமைப்பு பணிக்குழுக் கூட்டத்தில், 2023 உள்கட்டமைப்பு நிகழ்ச்சி நிரலின் பல்வேறு பணி முறைகளை நோக்கிய கணிசமான முன்னேற்றம் குறித்து விவாதிக்கப்படும். இந்தக் கூட்டத்தில் விவாதிக்கப்பட வேண்டிய மற்ற முன்னுரிமைகளுடன் முதன்மையான முன்னுரிமையாக " அனைவரையும் உள்ளடக்கிய, உறுதியான மற்றும் நீடிக்கவல்ல நாளைய நிதி நகரங்கள் " என்பது இருக்கும்.
மூன்று நாள் கூட்டங்களில், பிரதிநிதிகளுக்குப் பல்வேறு அலுவல் சார்ந்த கூட்டங்கள் மற்றும் கலாச்சார நிகழ்ச்சிகள் திட்டமிடப்பட்டுள்ளன. முறையான கலந்துரையாடல்களுடன், பிரதிநிதிகள் ரிஷிகேஷின் வளமான கலாச்சாரம் மற்றும் அழகான நிலப்பரப்பை ரசிப்பார்கள். ஜூன் 28 பிற்பகல் பிரதிநிதிகளுக்கான உல்லாசப் பயணத்திற்கும் ஏற்பாடு செய்யப்பட்டுள்ளது.
பிரதிநிதிகள், உத்தராகண்டின் வளமான கலாச்சார பாரம்பரியத்தை அறியவும், உள்ளூர் உணவு வகைகளை ருசிக்கவும் ஒரு வாய்ப்பை வழங்குவதற்காக "இரவு உணவுடன் உரையாடல்" நிகழ்வு இடம்பெறும். பிரதிநிதிகள் காண்பதற்காக ஜூன் 26 அன்று "யோகா விழா" வுக்கும் திட்டமிடப்பட்டுள்ளது.
பிரதமர் அலுவலகம்
இந்தியா-பங்களாதேஷ் இடையே மெய்நிகர் மாநாட்டில் ஏழு ஒப்பந்தங்கள் கையெழுத்து
இந்தியா-பங்களாதேஷ் இடையே நடந்த மெய்நிகர் மாநாட்டில் ஏழு ஒப்பந்தங்கள் கையெழுத்தாயின.
அவற்றின் பட்டியல்:
1. ஹைட்ரோ கார்பன் துறையில் இணைந்து செயல்படுதல் தொடர்பான ஒப்பந்தம்.
2. உள்ளாட்சி அமைப்புகள் மற்றும் பொதுத்துறை நிறுவனங்கள் மூலம் சமுதாய வளர்ச்சித் திட்டங்களை அமல்படுத்த இந்திய மானிய உதவி அளிப்பது தொடர்பான புரிந்துணர்வு ஒப்பந்தம்
3. எல்லை கடந்த யானைகள் பாதுகாப்புக்கான நெறிமுறைகள் ஒப்பந்தம்.
4. திடக்கழிவு மேலாண்மைக்கான சாதனங்களை வழங்குதல் தொடர்பான புரிந்துணர்வு ஒப்பந்தம்.
5. வேளாண்துறை ஒத்துழைப்புப் புரிந்துணர்வு ஒப்பந்தம்.
6. பங்களாதேஷ் தாகாவில் உள்ள தேசத்தந்தை பங்காபந்து ஷேக் முஜிபூர் ரகுமான் நினைவு அருங்காட்சியகம், தில்லியில் உள்ள தேசிய அருங்காட்சியகம் இடையே புரிந்துணர்வு ஒப்பந்தம்.
7. இந்தியா-பங்காதேஷ் சிஇஓ கூட்டமைப்பு ஒப்பந்தம்.
இந்த ஒப்பந்தங்கள் மற்றும் புரிந்துணர்வு ஒப்பந்தங்கள் பங்களாதேஷ்க்கான இந்திய தூதர், மத்திய வர்த்தக மற்றும் தொழில்துறை அமைச்சகச் செயலாளர் மற்றும் பங்களாதேஷ் அதிகாரிகள் முன்னிலையில் பரிமாறிக் கொள்ளப்பட்டன.
பிரதமர் அலுவலகம்
மணிப்பூர் மக்களுக்கு இந்தியா துணை நிற்கிறது: பிரதமர்
இன்று, 77-வது சுதந்திர தினத்தை முன்னிட்டு செங்கோட்டையின் கொத்தளத்தில் இருந்து பேசிய பிரதமர் திரு நரேந்திர மோடி, மணிப்பூர் மக்களுக்கு இந்தியா துணை நிற்கிறது என்றும், அங்குள்ள பிரச்சினைகளுக்கு அமைதியான தீர்வு காணப்படும் என்றும் நம்பிக்கை தெரிவித்தார்.
மணிப்பூரில் அமைதியின்மை, வன்முறை மற்றும் பெண்களின் கண்ணியத்திற்கு எதிரான தாக்குதல்கள் பற்றிய செய்திகள் உள்ளன என்று கூறிய அவர், மணிப்பூர் மக்கள் சிறிது காலமாக அமைதியைப் பேணி வருவதாகக் குறிப்பிட்டு, அமைதிக்கான செயல்முறையை முன்னெடுத்துச் செல்லுமாறு கேட்டுக்கொண்டார். "அந்த பிரச்சினைகளைத் தீர்க்க மாநில மற்றும் மத்திய அரசு ஒன்றிணைந்து செயல்படுகின்றன, அதைத் தொடர்ந்து செய்வோம்", என்று அவர் கூறினார்.
------
ANU/AD/BR/DL
(
சுகாதாரம் மற்றும் குடும்ப நலத்துறை அமைச்சகம்
குடும்ப கட்டுப்பாடு 2020, நிகழ்ச்சியில் டாக்டர் ஹர்ஷ் வர்தன் உரை
‘‘குடும்ப கட்டுப்பாடு 2020: முன்னேற்றத்தை கொண்டாடுதல், எதிர்காலத்துக்கான மாற்றம்’’ என்ற தலைப்பிலான மெய்நிகர் நிகழ்ச்சியில், மத்திய சுகாதாரத்துறை அமைச்சர் டாக்டர் ஹர்ஷ் வர்தன் பங்கேற்றார்.
2019-20ம் ஆண்டில் ஏற்பட்ட முன்னேற்றம் குறித்த அறிக்கையை வெளியிடுவது, குடும்ப கட்டுப்பாட்டில் அடுத்த கட்டத்துக்கான நடவடிக்கையை தொடங்குவதுதான் இந்நிகழ்ச்சியின் நோக்கம்.
இந்நிகழ்ச்சியில் டாக்டர் ஹர்ஷ் வர்தன் பேசியதாவது:
2020 குடும்ப கட்டுப்பாடு திட்ட கொண்டாட்ட நிகழ்ச்சியில் அனைவரும் பங்கேற்றதற்கு நன்றி. குடும்ப கட்டுப்பாடு திட்டத்தில் இணைந்திருப்பதை இந்தியா எப்போதும் மதிக்கிறது. உலகம் முழுவதும் குடும்ப கட்டுப்பாடு சேவைகளை வலுப்படுத்துவதில், இந்த அமைப்பில் உறுப்பினர்களாக உள்ளவர்கள் மேற்கொள்ளும் முயற்சி பாராட்டத்தக்கது. தேசிய குடும்ப கட்டுப்பாட்டு திட்டத்தை முதலில் உருவாக்கிய நாடு இந்தியா. கடந்த 1952ம் ஆண்டே இத்திட்டம் கொண்டுவரப்பட்டது.
கடந்த சில ஆண்டுகளாக, கருத்தரிப்பு மற்றும் பேறுகால இறப்புகள் இந்தியாவில் குறைந்துள்ளன. 2030ம் ஆண்டுக்குள், குறைபாடுள்ள கருத்தரிப்பை குறைக்க நாங்கள் தொடர்ந்து முயற்சி செய்கிறோம்.
ஒவ்வொரு குழந்தையும் தேவையானது, ஒவ்வொரு குழந்தை பிறப்பும் பாதுகாப்பானது மற்றும் ஒவ்வொரு பெண்ணும் கவுரவத்துடன் நடத்தப்படுவது என்ற தொலைநோக்குடன் புதுமையான அணுகுமுறையை அமல்படுத்துவதுதான் எங்களின் நோக்கம்.
இவ்வாறு அவர் பேசினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692544
பிரதமர் அலுவலகம்
இந்திய சுதந்திரத்தின் 75 ஆவது ஆண்டில் 750 பில்லியன் அமெரிக்க டாலர் மதிப்புக்கு ஏற்றுமதியை எட்டியிருப்பதற்காக இந்திய மக்களுக்கு பிரதமர் பாராட்டு தெரிவித்துள்ளார்
இந்திய சுதந்திரத்தின் 75 ஆவது ஆண்டில் 750 பில்லியன் அமெரிக்க டாலர் மதிப்புக்கு ஏற்றுமதியை எட்டியிருப்பதற்காக இந்திய மக்களுக்கு பிரதமர் திரு நரேந்திர மோடி பாராட்டு தெரிவித்துள்ளார்.
இந்திய சுதந்திரத்தின் 75 ஆவது ஆண்டில் 750 பில்லியன் அமெரிக்க டாலர் மதிப்புக்கு ஏற்றுமதியை எட்டியிருக்கும் முயற்சி குறித்து மத்திய தொழில் வர்த்தகத் துறை அமைச்சர் திரு பியூஷ்கோயல் தெரிவித்துள்ள ட்விட்டர் தகவலை பகிர்ந்து பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது:
“இந்த முயற்சிக்காக இந்திய மக்களுக்குப் பாராட்டுக்கள் இந்த உணர்வு வரும் காலத்தில் இந்தியாவை தற்சார்பு உடையதாக மாற்றும்”
-----------
AD/SMB/MA/KPG
(
தொழிலாளர் மற்றும் வேலைவாய்ப்பு அமைச்சகம்
முதல் காலாண்டு பொருளாதார கணக்கெடுப்பில், 9 துறைகளில் வேலைவாய்ப்பு 29 சதவீதம் அதிகரிப்பு .
அகில இந்திய அளவில் காலாண்டுக்கான வேலைவாய்ப்பு கணக்கெடுப்பை மத்திய அரசு கடந்த ஏப்ரல் மாதம் தொடங்கியது. 2021 ஏப்ரல் முதல் ஜூன் வரையிலான முதல் காலாண்டில் 9 துறைகளில் வேலை வாய்ப்பு 3.08 கோடியாக அதிகரித்துள்ளது. இது 2013-14 ஆம் ஆண்டு நடத்தப்பட்ட 6வது பொருளாதார கணக்கெடுப்பில் 2.37 கோடியாக இருந்தது. தற்போது 29 சதவீதம் அதிகரித்துள்ளது.
ஐடி / பிபிஓ துறையில் அதிகபட்சமாக 152 சதவீதம் வளர்ச்சி பதிவாகியுள்ளது. சுகாதாரத்துறையில் 77 சதவீதமும், கல்வித்துறையில் 39 சதவீதமும், உற்பத்தி துறையில் 22 சதவீதமும், போக்குவரத்து துறையில் 68 சதவீதமும், கட்டுமானத்துறையில் 42 சதவீதமும் பதிவாகியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783415
பிரதமர் அலுவலகம்
சஃப்ரான் குழுமத் தலைவர் திரு ரோஸ் மெக்கினஸ், பிரதமரை சந்தித்தார்
சஃப்ரான் குழுமத் தலைவர் திரு ரோஸ் மெக்கினஸ், பிரதமர்
திரு நரேந்திர மோடியை நேற்று சந்தித்தார்.
பிரதமர் அலுவலக ட்விட்டர் செய்தியில் கூறியிருப்பதாவது:
“சஃப்ரான் குழுமத் தலைவர் திரு ரோஸ் மெக்கினஸ், பிரதமர் திரு நரேந்திர மோடியை நேற்று சந்தித்தார். வேகமாக வளர்ந்து வரும் இந்திய விமானச் சந்தை இந்தத் துறையில் பணியாற்றும் நிறுவனங்களுக்கு ஏராளமான வாய்ப்புகளை வழங்குகிறது. பாதுகாப்பு மற்றும் விண்வெளித்துறையில் சஃப்ரானுடன் தொழில்நுட்ப பங்களிப்பு குறித்தும் அவர்கள் விவாதித்தனர்.”
எரிசக்தி அமைச்சகம்
295.4 பில்லியன் யூனிட் மின்சார உற்பத்தி செய்து என்டிபிசி 11.6 சதவீத வளர்ச்சியை பதிவு செய்துள்ளது
இந்தியாவின் மிகப் பெரிய மின்சார உற்பத்தி நிறுவனமான என்டிபிசி 2022 ஏப்ரல் முதல் டிசம்பர் வரையிலான காலத்தில் 295.4 பில்லியன் யூனிட் மின்சாரம் உற்பத்தி செய்து சாதனை படைத்துள்ளது. இது கடந்த ஆண்டு இதே காலத்துடன் ஒப்பிடுகையில் 11.6 சதவீத வளர்ச்சியாகும். தனிப்பட்ட முறையில் என்டிபிசி 254.6 பில்லியன் யூனிட் மின்சாரம் உற்பத்தி செய்து கடந்த ஆண்டை விட 16.1 சதவீத வளர்ச்சியைப் பெற்றுள்ளது.
நிலக்கரி உற்பத்தியிலும் என்டிபிசி மகத்தான சாதனை படைத்துள்ளது. 14.6 மில்லியன் மெட்ரிக் டன் நிலக்கரியை உற்பத்தி செய்து முந்தைய ஆண்டை விட 51 சதவீத வளர்ச்சியை பதிவு செய்துள்ளது.
என்டிபிசி நிறுவு திறன் 70824 மெகாவாட்டாகும். அண்மையில் இந்த நிறுவனம் புதுப்பிக்கத்தக்க எரிசக்தி நிறுவுதிறனில் 3 ஜிகாவாட் அளவை கடந்துள்ளது.
பிரதமர் அலுவலகம்
ஃபிரான்ஸ் அதிபருடன் பிரதமரின் சந்திப்பு பற்றிய செய்தி அறிக்கை
கோபன்ஹேகனில் நடைபெற்ற 2-வது இந்தியா- நார்டிக் உச்சிமாநாட்டில் இருந்து திரும்பும் வழியில், மே 4, 2022 அன்று பிரதமர் திரு நரேந்திர மோடி அரசு முறை பயணமாக ஃபிரான்ஸ் சென்றார்.
2. பாரிஸில், ஃபிரான்ஸ் அதிபர் மேதகு திரு இமானுவல் மேக்ரானை பிரதமர் நேருக்கு நேர் சந்தித்துப் பேசியதுடன், பிரதிநிதிக் குழு அளவிலான பேச்சுவார்த்தையிலும் ஈடுபட்டார். ராணுவம், விண்வெளி, கடல் பொருளாதாரம், சிவில் அணுசக்தி மற்றும் மக்களுக்கு இடையேயான உறவு உள்ளிட்ட பல்வேறு துறைகளில் இரு தரப்பு உறவு குறித்து இரு தலைவர்களும் ஆலோசித்தார்கள்.
3. பிராந்திய மற்றும் சர்வதேச பாதுகாப்பு நிலவரம் குறித்து இருவரும் கேட்டறிந்ததுடன், இந்திய-ஃபிரான்ஸ் கேந்திர கூட்டுமுயற்சியை உலகநாடுகளின் நன்மைக்கான உந்துசக்தியாக மாற்றுவதற்கு இணைந்து பணியாற்றுவது குறித்து ஆலோசித்தனர். பிரதமரின் ஃபிரான்ஸ் பயணம் இரு நாடுகளுக்கு இடையே மட்டுமல்லாமல், இரண்டு தலைவர்களுக்கு இடையே இருக்கும் வலுவான நட்பு மற்றும் நல்லுறவையும் எடுத்துக் காட்டியது.
4. வாய்ப்பு கிடைக்கும்போது கூடிய விரைவில் இந்தியாவிற்கு வருகை தருமாறு அதிபர் மேக்ரானுக்கு பிரதமர் அழைப்பு விடுத்தார்.
5. பேச்சுவார்த்தைக்குப் பிறகு வெளியிடப்பட்ட கூட்டு அறிக்கையை இங்கே காணலாம் - https://pib.gov.in/PressReleasePage.aspx?PRID=1822818
பிரதமர் அலுவலகம்
மோடி அரசின் 9 ஆண்டுகள் குறித்த பொதுமக்களின் ட்விட்டர் பதிவுகளை பிரதமர் பகிர்ந்து கொண்டுள்ளார்
பிரதமர் திரு நரேந்திர மோடி அவர்களின் 2014 ஆம் ஆண்டு முதலான அரசைப் பற்றி மக்கள் பாராட்டியதை எடுத்துரைக்கும் 'மோடி அரசின் 9 ஆண்டுகள்' குறித்த பொதுமக்களின் ட்விட்டர் பதிவுகளைப் பகிர்ந்து அவற்றிற்குப் பதில் அளித்துள்ளார்.
பிரதமர் தனது ட்விட்டர் பதிவில்,
"காலையில் இருந்து, 'மோடி அரசின் 9 ஆண்டுகள்' பற்றிய பல ட்விட்டர் பதிவுகளைப் பார்க்கிறேன். அதில் 2014 முதல் நமது அரசைப் பற்றி மக்கள் எதையெல்லாம் பாராட்டினார்கள் என்பதை எடுத்துக்காட்டுகிறார்கள். அத்தகைய அன்பைப் பெறுவது எப்போதுமே பணிவு தருகிறது. மக்களுக்காக மேலும் கடினமாக உழைக்க இது கூடுதல் பலத்தை அளிக்கிறது".
பொதுமக்களின் ட்வீட்களைப் பகிர்ந்து கொண்ட பிரதமர் தனது பதிவில்,
"கடந்த 9 ஆண்டுகளில் நாங்கள் பல களங்களைப் பெற்றுள்ளோம். வரும் காலங்களில் இன்னும் அதிகமாகச் செய்ய விரும்புகிறோம். இதன் மூலம் அமிர்த காலத்தில் வலுவான மற்றும் வளமான இந்தியாவை உருவாக்க முடியும்."
"முக்கிய வாக்குறுதிகளை நிறைவேற்றக்கூடிய நிலையான அரசை இந்திய மக்கள் தேர்ந்தெடுத்துள்ளதால் எங்களின் சாதனைகள் சாத்தியமானது. இந்த இணையற்ற ஆதரவு பெரும் பலத்திற்கு ஆதாரமாக உள்ளது."
"வாழ்க்கையை மாற்றியமைக்கவும் இந்தியாவின் வளர்ச்சிப் பயணத்திற்கு வேகம் சேர்க்கவும் தேசிய ஜனநாயகக் கூட்டணி  அரசு பல முயற்சிகளை மேற்கொண்டுள்ளது."
"முக்கிய உள்கட்டமைப்பு மற்றும் 'வாழ்க்கையை எளிதாக்குதல்' திட்டங்களை நீங்கள் முன்னிலைப்படுத்தியுள்ளீர்கள், அவை சமுதாயத்தின் அடித்தட்டு அளவில் மிகவும் தாக்கத்தை ஏற்படுத்தியுள்ளன."
140 கோடி இந்தியர்களின் விருப்பங்களை நிறைவேற்றும் வாய்ப்பைப் பெற்றதற்காக நான் உண்மையிலேயே பணிவாக உணர்கிறேன்.
பாதுகாப்பு அமைச்சகம்
2021-ஆம் ஆண்டு சுதந்திர தினத்தை முன்னிட்டு வழங்கப்படும் கௌரவ பதவிகளின் பட்டியல் வெளியீடு
2021-ஆம் ஆண்டு சுதந்திர தினத்தை முன்னிட்டு வழங்கப்படும் கௌரவ பதவிகளின்  பட்டியல் இணைக்கப்பட்டுள்ளது.
https://static.pib.gov.in/WriteReadData/specificdocs/documents/2021/aug/doc202181401.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745710
எரிசக்தி அமைச்சகம்
இந்தியா, சவுதி அரேபியா இடையே மூன்று முக்கிய புரிந்துணர்வு ஒப்பந்தம் கையெழுத்து
இந்தியாவும் சவுதி அரேபியாவும் இன்று பிற்பகல் ரியாத்தில் மின்சார தொடர்புகள், பசுமை , சுத்தமான ஹைட்ரஜன் மற்றும் விநியோக சங்கிலிகள் ஆகிய துறைகளில் புரிந்துணர்வு ஒப்பந்தத்தில் கையெழுத்திட்டன.
ரியாத்தில் இன்று மத்திய மின்சாரம், புதிய மற்றும் புதுப்பிக்கத்தக்க எரிசக்தி துறை அமைச்சர் திரு. ஆர்.கே.சிங் மற்றும் சவூதி அரேபிய அரசின் எரிசக்தி துறை அமைச்சர் திரு. அப்துல் அஜீஸ் பின் சல்மான் அல்-சவுத் ஆகியோர் இடையே இந்தப் புரிந்துணர்வு ஒப்பந்தம் கையெழுத்தானது.
இந்தப் புரிந்துணர்வு ஒப்பந்தம், மின்சார தொடர்புகள் துறையில் இரு நாடுகளுக்கும் இடையிலான ஒத்துழைப்பிற்கான பொதுவான கட்டமைப்பை உருவாக்குவதை நோக்கமாகக் கொண்டுள்ளது. பசுமை , சுத்தமான ஹைட்ரஜன் மற்றும் புதுப்பிக்கத்தக்க எரிசக்தியின் இணை உற்பத்தி, மற்றும் புதுப்பிக்கத்தக்க எரிசக்தி துறையில் பயன்படுத்தப்படும் பொருட்களின் பாதுகாப்பான, நம்பகமான மற்றும் நெகிழ்வான விநியோக சங்கிலிகளை நிறுவுதல் ஆகியவற்றையும் நோக்கமாக கொண்டிருக்கிறது. .
முன்னதாக, சவூதி அரேபியாவின் ரியாத்தில் நடைபெறும் மத்திய கிழக்கு மற்றும் வட ஆப்பிரிக்காவின் காலநிலை வாரம் 2023 இல் இந்திய அரசின் மின்சாரம் மற்றும் புதிய மற்றும் புதுப்பிக்கத்தக்க எரிசக்தி துறை அமைச்சர் திரு ஆர்.கே.சிங் தலைமையிலான இந்திய தூதுக்குழு பங்கேற்றது.
ரெயில்வே அமைச்சகம்
இந்திய ரயில்வே: ஏப்ரல் 22 அன்று 112க்கும் அதிகமான அடுக்குகள் மற்றும் 3.13 லட்சம் டன்களுக்கும் அதிகமான உணவுதானியங்கள் ஏற்றப்பட்டன
கொவிட்-19 காரணமாக அமல்படுத்தப்பட்டுள்ள தேசிய பொது முடக்கத்தின் போது, உணவு தானியம் போன்ற அத்தியாவசிய பொருள்கள் கிடைத்தலை உறுதி செய்யும் தனது முயற்சியை, சரக்கு சேவைகளின் மூலம் இந்திய ரயில்வே தொடர்கிறது.
அனைத்து இந்திய வீடுகளில் உள்ள சமையலறைகள் இயல்பாக செயல்படுவதை உறுதி செய்ய, 112 அடுக்குகளில் 3.13 லட்சம் டன் உணவு தானியங்கள் 22 ஏப்ரல் 2020 அன்று ஏற்றப்பட்டன. ஏப்ரல் 1ம் தேதியிலிருந்து 22ம் தேதி வரையிலான பொது முடக்க காலத்தில், மொத்தம் 4.58 மில்லியன் டன்கள் உணவு தானியங்கள் ஏற்றப்பட்டன.
வணிகம் மற்றும் தொழில்துறை அமைச்சகம்
பெட்ரோலியம் மற்றும் வெடிமருந்துத் துறையில் பாதுகாப்புக்கு மிகப் பெரிய ஊக்குவிப்பு
பெட்ரோலிய மையங்கள், வெடிபொருள்கள் உற்பத்தி மையங்கள், எரிவாயு சிலிண்டர் நிரப்பும் மற்றும் சேமிக்கும் மையங்கள் போன்ற முக்கியமான இடங்களில் பாதுகாப்பை உறுதி செய்ய மத்திய வர்த்தக மற்றும் தொழில்துறை அமைச்சகத்தின், தொழில் மற்றும் உள்நாட்டு வர்த்தக ஊக்குவிப்புத்துறை சமீபத்தில் சீர்திருத்தங்களை அமல்படுத்தியது. இதன் மூலம் பொதுமக்கள் பாதுகாப்பு அதிகரிக்கப்பட்டு, தொழில் செய்வதற்கான செலவு குறைக்கப்பட்டு, உள்நாட்டு மற்றும் சர்வதேச முதலீட்டாளர்களுக்கு உகந்த சூழல் ஏற்படுத்தப்பட்டது.
இந்த நோக்கில், கொள்கைகள், வழிகாட்டு நெறிமுறைகளை உருவாக்கி அமல்படுத்தும் பெட்ரோலியம் மற்றும் வெடிபொருள்கள் பாதுகாப்பு அமைப்புடன், தொழில் மற்றும் உள்நாட்டு வர்த்தக ஊக்குவிப்புத்துறை இணைந்து செயல்பட்டதாக அதன் கூடுதல் செயலாளர் திருமிகு. சுமிதா தாவ்ரா கூறியுள்ளார்.
நிலையான மற்றும் இயங்கு அழுத்தக் கலன்கள், கால்சியம் கார்பைடு, அம்மோனியம் நைட்ரேட், கேஸ் சிலிண்டர்கள், பெட்ரோலியம் மற்றும் வெடிபொருள்கள் போன்ற ஐந்து முக்கிய துறைளில் விதிமுறைகள், சம்பந்தப்பட்ட பிரதிநிதிகளுடன் விரிவாக ஆய்வு செய்யப்பட்டன. அதன்பின் கருத்துக்கள் பெறப்பட்டு திருத்தங்கள் செய்யப்பட்டன.
இந்தக் குறிப்பிட்ட சீர்த்திருத்தங்களின் முக்கிய அம்சங்களை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1756697
(Visitor Counter : 180
பிரதமர் அலுவலகம்
இயற்கை எரிவாயு துறையில் அதிகம் எதிர்பார்க்கப்பட்ட சீர்திருத்தமான ஒருங்கிணைந்த கட்டண அமலாக்கத்தை பெட்ரோலியம் மற்றும் இயற்கை எரிவாயு ஒழுங்குமுறை வாரியம் அறிமுகம்
எரிசக்தி மற்றும் இயற்கை எரிவாயு துறையில் இது ஒரு குறிப்பிடத்தக்க சீர்திருத்தம் என்று பிரதமர் கருத்து
இயற்கை எரிவாயு துறையில் அதிகம் எதிர்பார்க்கப்பட்ட சீர்திருத்தமான ஒருங்கிணைந்த கட்டண அமலாக்கத்தை பெட்ரோலியம் மற்றும் இயற்கை எரிவாயு ஒழுங்குமுறை வாரியம் அறிமுகப்படுத்தியுள்ளது.
எரிசக்தி மற்றும் இயற்கை எரிவாயு துறையில் இது ஒரு குறிப்பிடத்தக்க சீர்திருத்தம் என்று பிரதமர் திரு நரேந்திர மோடி கருத்து தெரிவித்துள்ளார்.
நாட்டின் அனைத்து பகுதிகளிலும் பொருளாதாரத்தை மேம்படுத்தும் நோக்கத்தோடு இயற்கை எரிவாயு துறையில் அதிகம் எதிர்பார்க்கப்பட்ட சீர்திருத்தமான ஒருங்கிணைந்த கட்டண அமலாக்கத்தை பெட்ரோலியம் மற்றும் இயற்கை எரிவாயு ஒழுங்குமுறை வாரியம் அறிமுகப்படுத்தியுள்ளதாக மத்திய பெட்ரோலியம் மற்றும் இயற்கை எரிவாயு துறை அமைச்சர் திரு ஹர்தீப் சிங் புரி தொடர் ட்விட்டர் பதிவுகளில் தெரிவித்திருந்தார்.
‘ஒரே நாடு, ஒரே தொகுப்பு, ஒரே கட்டணம்' என்ற மாதிரியை இந்தியா அடைய இந்தக் கட்டண ஒழுங்குமுறை உதவிகரமாக இருக்கும் என்றும், தொலைதூரப் பகுதிகளில் எரிவாயு சந்தைக்கு இது உத்வேகம் அளிக்கும் என்றும் திரு புரி கூறினார்.
மத்திய அமைச்சரின் தொடர் ட்விட்டர் பதிவுகளுக்கு பதிலளித்து பிரதமர் தெரிவித்ததாவது:
“எரிசக்தி மற்றும் இயற்கை எரிவாயு துறையில் இது ஒரு குறிப்பிடத்தக்க சீர்திருத்தம்”.